መንእሰይ ኣቤ ስዩም - BBC News ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ን16 ዓመታት ዝተኣስረ ኣቦይ ናፊቐ" - መንእሰይ ኣቤ ስዩም 20 መስከረም 2017 መግለጺ ስእሊ, ኣቤ ስዩም፡ ወላዲኣ ከእስር እንከሎ ጓል ክልተ ዓመት ነይራ በኹሪ ጓሉ ንውሩይ ኤርትራዊ፡ ተጋዳላይ ሰኣላይ ስዩም ጸሃየ፡ ወላዲኣ ተኣሲሩ ንዝተሰወረሉ መበል 16 ዓመታት ማእሰርቱ፡ 18 መስከረም ብምዝካር "ኣቦይ ናፊቐ- ኣነን ሓፍተይን ወላዲተይን" ንስዩመይ ኣዚና ናፊቕናዮ፡ ብፍላይ ኣብዛ ወርሒ እዚኣ ከኣ ናፍቖትና መሊሱ እዩ ዝብእስ" ብምባል መሪር ስምዒታ ትገልጽ። ተጋዳላይ ሰኣላይ ብዝብል ቅጽል ስም ዝፍለጥ ውሩይ ጋዜጠኛን ሰኣልን ተጋዳላይ ስዩም ጸሃየ፡ ጋዜጣታት ብሕቲ ብኣዋጅ ኣብ ዝተኣገዳሉን ሚኒስተራትን ጀነራላትን ዝርከቡዎም 11 ላዕለዎት መራሕቲ ሃገር ኣብ ዝተኣስሩሉን እዋን: 18 መስከረም 2001፡ ምስ 11 ኣሰናዳእቲ ጋዜጣታት ብሕቲ፡ ኣብ ትሕቲ ቐይዲ ካብ ዝኣቱ 16 ዓመቱ ኮይኑ ኣሎ። ንሱ ኮነ መሰልቱ ጋዜጠኛታት፡ ክሳብ ለይቲ ሎሚ ወግዓዊ ክሲ ቐሪቡሎም ኣብ ቤት ፍርዲ ኣይቀረቡን። ደቆም ኮነ ስድራ-ቤቶም ከምኡ እውን መቕርቦምን ፈተውቶምን ክበጽሑዎምን ክርእዩዎምን ኣይተፈቕደሎምን። ኣቤ፡ ወላዲኣ ክእሰር እንከሎ ጓል ክልተ ዓመት እያ ነይራ። ወላዲታ፡ ንምንኣሳ ሓፍታ በይሉላ ስዩም፡ ብጽሕቲ ወርሒ እንከላ'ዩ፡ ኣብ ላዕለዎት መራሕቲ ሃገር፡ ኣብ ፖለቲካ ንዝተኸስተ ፍልልይ: "ኣንፈት ደሞክራሲያዊ ጉዕዞ ኤርትራ ክኸውን ስለዝኽእል፡ መራሕትና ከኣ ነንሓድሕዶም ስለዝቀራረቡ ፍልልያቶም ተዛትዮም ክፈትሑዎ ይግባእ" ክብል ኣብ ጋዜጣታት ብሕቲ ርእይቶኡ ስለዝጸሓፈ'ዩ ኣብ ትሕቲ ቐይዲ ኣትዩ። መግለጺ ስእሊ, ኣቤን በይሉላን እታ ኣብ እዋን ቁልዕነታ ኮነ ንእስነታ ፍቕሪ ወላዲኣ ዝተኾልፈት ኣቤ " ንስዩም ለይትን ቀትርን ኢና ንዝክሮን ንሓስቦን፡ ክእሰር እንከሎ ቖልዓ ስለዝነበርኩ ሃሳስ ዝኽሪ እዩ ዘለኒ። ነታ ብስእሊ ጥራሕ እትፈልጦ በይሉላ ሓፍተይ ግን፡ ከም ናተይ ንእሽቶ ዕድል ዘይምርካባ እሓዝነላ - ብዙሕ ተደንግጸኒ። ሓደ መዓልቲ ከኣ ንስዩመይ ምስ ምሉእ ጥዕንኡ፡ ብዓይንና ክንርእዮን ፍቕርና ክንገልጸሉን እምነ" ትብል ብምሒር ናፍቖት። 18 መስከረም 2001፡ ፖለቲካዊ ሃዋሁው ኤርትራን ዝተቐየረላን ተስፋ ደሞክራሲ ዝተቐብረላን ፈላሚት ዓመት እያ። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, "ን16 ዓመታት ዝተኣሰረ ኣቦይ ናፊቐ" ድሕረ ባይታ ኣብ 2001፡ ድሕሪ ኩናት ዶባት ኤርትራ 1998-2000 ንኣጀማምራን ኣተሓሕዛን እቲ ጉዳይ ብዝምልከት ኣብ ላዕለዎት ሓለፍቲ መንግስቲ ሕቶታት ክለዓል ጀሚሩ። ዳሕራይ ብጂ-15 ዝተፈልጡ፡ 15 ሚኒስተራትን ጀነራላትን ዝርከቡዎም ላዕለዎት መራሕቲ መንግስትን ግንባርን፡ ብዛዕባ እቲ ጉዳይ ቅሬተኦም ብምግላጽ፡ ፕረዚደንት ኢሳይያሰ ኣኼባ ማእከላይ ባይቶ ክዕድም ጸዊዖም። እንተኾነ ፕረዚደንት ኢሳይያስ " ትጋገዩ ኣለኹም!" ብምባል ኣኼባ ከምዘይዕድም ምስ ገለጸ፡ ናብ ህዝብን ኣባላት ግንባርን ቅሉዕ ደብዳበ ጽሒፎም፣ ኣብ ዝተፈላለያ ጋዜጣታት ብሕቲ እውን ብዛዕባ እቲ ጉዳይ ቃለ መሕትት ገይሮም። ብድሕሪኡ እቲ ዘይምርዳዳእ ናብ ዝለዓለ ጥርዚ ዓሪጉ ብ18 መስከረም 2001 ጋዜጣታት ብሕቲ ብወግዒ ብምዕጻው፡ ኣብ ውሽጢ ሃገር ንዝጸንሑ 11 ላዕለዎት መንግስትን 11 ኣዳለውቲ ጋዜጠኛታትን ከምኡ እውን ብዙሓት ደገፍቲ ኣረእያ ጉጀለ 15 እዮም ዝተባህሉ ብዙሓት ማእከሎት ካድራትን ተኣሲሮም። ክሳዕ ሕጂ ከኣ፡ ንሃለዋትን ደሃይን እቶም እሱራት ብመንግስቲ ዝተዋህበ ወግዓዊ መግለጺ የለን። ሓለውቶም ዝነበሩ'ሞ ኣብ ዝተፈላለየ እዋን ካብ ሃገር ሃዲሞም ዝወጽኡ ናይ ዓይኒ መሰኻኽር ግን ብስንኪ'ቲ ልዑል ጸቕጢ ኣየር ዘለዎ ተኣሲሮሙሉ ዘለዉ ቦታን ኩነታት ኣተሓሕዞኦምን ምማቶም ይገልጹ። መግለጺ ስእሊ, ን 16 ዓመት ኣብ ማእሰርቲ ዝርከብ ተጋዳላይ ሰኣላይ ስዩም ጸሃየ ወላዲየይ ርእይቶኡን ሓሳባቱን ኣብ ጋዜጣ ብምጽሓፉን ሞያዊ ሓላፍነቱ ብምፍጻሙን ጥራሕ፡ ብዘይ ፍትሕን ንቡር መስርሕ ፍርድን ን16 ዓመታት ኣብ ትሕቲ ቐይዲ ምጽንሑ ዓቢ ግህሰት'ዩ እትብል ኣቤ፡ ኣብ ዝተፋላለየ እዋናት፡ ኣብ ኣህጉራዊ መጋባእያ ሰብኣዊ መሰላት ጄነቭ ብምኻድ፡ ወላዲኣ ፍትሒ ንኽረክብ ክትጽውዕ ጸኒሓ ኣላ። "ኣብ ሚድያታት ደለይቲ ፍትሒ፤ ብዙሓት ነቦይ ዝፈልጡ ሰባት፡ ኣቦይ ንጽጉማት ዝሕግዝ ንፉዑን ጻዕራምን፡ ከምኡ እውን ኣዚዩ ተባዕን ፈታዊ ሓቅን ከምዝነበረ ክምስክርሉ ስለዝሰምዕ እሕበን" ዝበለት ኣቤ፡ ምስ ዓበየት ካብ ማዕከናት ዜና ፈረንሳን ጽሑፋትን፡ ብዛዕባ ምኽንያት ማእሰርቲ ወላዲኣ ብዝያዳ ከምዝፈለጠት ትሕብር። " ኣቦይ ኣብ 2001 ኣብ መንጎ መራሕቲ ኤርትራ ዘይምርድዳእ ምስተፈጥረ፡ 'እቲ ጉዳይ ተዛቲኹም ፍትሑዎ' ኢሉ ስለዝጸሓፈ'ዩ ተኣሲሩ" ድማ ትብል። ኣብ መወዳእታ ኣቤ፡ " ኣቦይ ኣብዚ ዝሓለፈ 16 ዓመታት ብኣካል ምሳና እኳ እንተዘየሎ፡ ኣብ ነፍሲ ወከፍ መኣዲ፡ ቁርሲ ምሳሕ ድራር ክንምገብ እንከለና ብጸሎት ስለእንዝክሮ፡ ኩሉ ግዜ ብመንፈስ ምሳና ኣሎ።" ድሕሪ ምባል፡ ንመራሕቲ መንግስቲ ኤርትራ፡ ከምቲ ንሳቶም ዕድል ገይሮም ምስ ደቆምን ስድራቤቶምን ብሓንሳብ ዘሕልፉዎ ዘለዉ፡ ንሳን ወለዶም ዝተኣስሩዎም መሰልታን ተመሳሳሊ ዕድል ክወሃቦም ተማሕጺና። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
